CELEX: 32021D0286
Language: lv
Date: 2021-02-22 00:00:00
Title: Padomes Lēmums (KĀDP) 2021/286 (2021. gada 22. februāris), ar kuru groza Lēmumu (KĀDP) 2018/1248, ar ko ieceļ Eiropas Savienības īpašo pārstāvi Tuvo Austrumu miera procesā

23.2.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 62/53
               
            
         PADOMES LĒMUMS (KĀDP) 2021/286
         (2021. gada 22. februāris),
         ar kuru groza Lēmumu (KĀDP) 2018/1248, ar ko ieceļ Eiropas Savienības īpašo pārstāvi Tuvo Austrumu miera procesā
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 33. pantu un 31. panta 2. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2018. gada 18. septembrī pieņēma Lēmumu (KĀDP) 2018/1248 (1), ar ko Susanna TERSTAL kundzi iecēla par Eiropas Savienības īpašo pārstāvi (ESĪP) Tuvo Austrumu miera procesā (TAMP).
                  
               
                     (2)
                  
                  
                     Padome 2020. gada 25. februārī pieņēma Lēmumu (KĀDP) 2020/250 (2), ar ko pagarināja ESĪP TAMP Susanna TERSTAL kundzes pilnvaru termiņu. ESĪP pilnvaru termiņš beigsies 2021. gada 28. februārī.
                  
               
                     (3)
                  
                  
                     ESĪP TAMP pilnvaru termiņš būtu jāpagarina vēl uz divu mēnešu laikposmu finanšu atsauces summas ietvaros, kā izklāstīts 5. panta 1. punktā Lēmumā (KĀDP) 2018/1248, kas grozīts ar Lēmumu (KĀDP) 2020/250.
                  
               
                     (4)
                  
                  
                     ESĪP TAMP savas pilnvaras īstenos situācijā, kas var pasliktināties un varētu kavēt Līguma 21. pantā izklāstīto Savienības ārējās darbības mērķu sasniegšanu,
                  
               IR PIEŅĒMUSI ŠO LĒMUMU.
         
            1. pants
            Lēmuma (KĀDP) 2018/1248 1. pantu aizstāj ar šādu:
            
               
                  “1. pants
                  Eiropas Savienības īpašais pārstāvis
                  Eiropas Savienības īpašās pārstāves (ESĪP) Tuvo Austrumu miera procesā (TAMP) Susanna TERSTAL kundzes pilnvaru termiņš tiek pagarināts līdz 2021. gada 30. aprīlim.”
               
            
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 22. februārī
            
               
                  Padomes vārdā –
               
               
                  priekšsēdētājs
               
               J. BORRELL FONTELLES
            
         
         
            (1)  Padomes Lēmums (KĀDP) 2018/1248 (2018. gada 18. septembris), ar ko ieceļ Eiropas Savienības īpašo pārstāvi Tuvo Austrumu miera procesā (OV L 235, 19.9.2018., 9. lpp.).
         
            (2)  Padomes Lēmums (KĀDP) 2020/250 (2020. gada 25. februāris), ar kuru groza Lēmumu (KĀDP) 2018/1248, ar ko ieceļ Eiropas Savienības īpašo pārstāvi Tuvo Austrumu miera procesā (OV L 54 I, 26.2.2020., 3. lpp.).